CELEX: 62010CN0191
Language: et
Date: 2010-04-19 00:00:00
Title: Kohtuasi C-191/10: Eelotsusetaotlus, mille on esitanud Cour de cassation (Prantsusmaa) 19. aprillil 2010 — Äriühing Rastelli Davide et C. versus Jean-Charles Hidoux, äriühingu Médiasucre international pankrotihaldur

19.6.2010   
            
            
               ET
            
            
               Euroopa Liidu Teataja
            
            
               C 161/36
            
         
      Eelotsusetaotlus, mille on esitanud Cour de cassation (Prantsusmaa) 19. aprillil 2010 — Äriühing Rastelli Davide et C. versus Jean-Charles Hidoux, äriühingu Médiasucre international pankrotihaldur
      (Kohtuasi C-191/10)
      (2010/C 161/55)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Kassatsioonkaebuse esitaja: ÄriühingRastelli Davide et C.
      
         Vastustaja kassatsioonimenetluses: Jean-Charles Hidoux, äriühingu Médiasucre international pankrotihaldur
      
         Eelotsuse küsimused
      
      
                  1.
               
               
                  Kui ühe liikmesriigi kohus algatab võlgniku põhimaksejõuetusmenetluse, leides, et võlgniku põhihuvide kese asub selle liikmesriigi territooriumil, siis kas 29. mai 2000. aasta määrusega (EÜ) nr 1346/2000 maksejõuetusmenetluse kohta (1) on vastuolus see, kui nimetatud kohus kohaldab siseriikliku õiguse normi, mis annab talle pädevuse laiendada menetlust äriühingule, kelle registrijärgne asukoht on teises liikmesriigis, üksnes sel põhjusel, et võlgniku ja nimetatud äriühingu varade puhul on tuvastatud kokkulangemine?
               
            
                  2.
               
               
                  Kui menetluse laiendamist taotlevat hagi tuleb käsitada uue maksejõuetusmenetluse algatamisena, mille puhul peab selleks, et asja algselt menetlenud liikmesriigi kohtul oleks selle hagi osas pädevus, olema tõendatud, et äriühingul, keda laiendamine puudutab, on selles liikmesriigis põhihuvide kese, siis kas selline tõendamine võib tuleneda üksnes varade kokkulangemise tuvastamisest?
               
            
         (1)  EÜT L 160, lk 1; ELT eriväljaanne 19/01, lk 191.